
[bookmark: _GoBack]ELEKTRONINIO PAKELIAMO TAIKINIO KOMPLEKTO
TECHNINĖ SPECIFIKACIJA 

BENDROSIOS NUOSTATOS
1. Bendrieji reikalavimai:
1.1. Šioje techninėje specifikacijoje  pateikiami pageidaujamos elektroninio pakeliamo taikinio komplekto (toliau – sistema), skirto Lietuvos kariuomenės kariams, medžiagų, konstrukcijos ir kokybės reikalavimai.
1.2. Tikslinė paskirtis – sistema skirta šaudymo pratyboms organizuoti, vykdyti ir kontroliuoti, naudojant iškylančius, nuleidžiamus ir, esant poreikiui, judančius taikinius. Sistema turi užtikrinti taikinių valdymą, pataikymų fiksavimą, scenarijų vykdymą, avarinį pratybų nutraukimą ir duomenų perdavimą operatoriui.


TECHNINIAI REIKALAVIMAI

2. Bendrieji reikalavimai sistemai: 
2.1. sistema turi veikti autonomiškai, be papildomų išorinių valdymo sistemų;
2.2. būti valdoma rankiniu valdikliu arba planšetiniu / nuotolinio valdymo įrenginiu;
2.3. leisti operatoriui valdyti pavienius taikinius ir jų grupes;
2.4. užtikrinti komandų įvykdymo patvirtinimų perdavimą valdymo sistemai;
2.5. palaikyti įvairius šaudymo pratybų scenarijus;
2.6. visose naudotojo sąsajose numatytoji kalba turi būti lietuvių arba anglų;
2.7. sistema turi turėti IP44 apsaugos klasę mechaninei sistemai;
2.8. sistema turi turėti IP65 apsaugos klasę elektronikai.
2.9. sistema turi veikti aplinkos temperatūroje nuo –20 °C iki +50 °C;
2.10.  sistema turi veikti išlaikydama nustatytas charakteristikas esant pastoviam arba gūsingam vėjui iki 15 m/s;
2.11.  nesupakuota sistema, išskyrus valdymo pultą, turi atlaikyti 1,2 m transportavimo numetimo bandymą pagal AECTP 400, metodą 414, procedūrą I;
2.12.  sistema turi išlaikyti funkcionalumą veikiama elektromagnetinio lauko pagal MIL-STD-461F, RS103 metodą arba AECTP 500, Category 502, NRS02.2;
2.13.  Sistema turi turėti galimybę vieno mygtuko paspaudimu inicijuoti avarinę komandą. 
3.  Funkciniai reikalavimai / Taikinių valdymas:
3.1. sistema turi užtikrinti taikinių pakėlimą;
3.2. taikinių nuleidimą;
3.3. iš anksto nustatytų taikinių grupių valdymą;
3.4. individualų iki 999 taikinių valdymą;
3.5. ne mažiau kaip 20 grupių programavimą;
3.6. kiekvienoje grupėje turi būti galima priskirti ne mažiau kaip 20 taikinių;
3.7. nuotolinį prie taikinių prijungtų terminių taikinių valdymą;
3.8. komandų vykdymo reakcijos laiką ne ilgesnį kaip 0,5 s;
3.9. sistema turi būti pritaikyta fiksuoti skirtingo kalibro pataikymus;
4. Konfigūravimo funkcijos. Operatorius turi turėti galimybę peržiūrėti ir keisti šiuos parametrus:
4.1. pataikymų skaičių iki taikinio nuleidimo / sunaikinimo;
4.2. ekspozicijos arba matomumo laiką;
4.3. laukimo laiką tarp taikinio nuleidimo ir pakėlimo;
4.4. pataikymo / smūgio jutiklio jautrumą;
4.5. reakciją sunaikinus taikinį: nukristi, svyruoti, likti fiksuotu;
4.6. pataikymo jautrumą;
5. Ryšio ir išorinių sąsajų reikalavimai:
5.1. ryšio nuotolis tarp valdymo bloko / nuotolinio valdymo pulto ir taikinių sistemų turi būti ne mažesnis kaip 2500 m tiesioginio matomumo sąlygomis;
5.2. ryšys gali būti užtikrinamas naudojant vidinę ir / arba išorinę anteną;
5.3. sistema turi perduoti valdymo sistemai patvirtinimą apie visas įvykdytas komandas;
5.4. nuleidžiamas / iškylantis taikinys turi turėti bent šias jungtis: mūšio efekto simuliacijos jungtį  ir vieną jungtį  šūvio fiksavimo sistemai.
6.  Nuleidžiamo / iškylančio taikinio reikalavimai:
6.1. taikinio mechanizmas turi būti tvirtas, lauko sąlygoms pritaikytas įrenginys;
6.2. svoris be taikinio silueto ir akumuliatoriaus turi būti ne didesnis kaip 12 kg;
6.3. jungikliai ir mygtukai turi būti suprojektuoti taip, kad nebūtų galima supainioti jų funkcijų;
6.4. simboliai ir užrašai ant valdymo elementų turi būti aiškūs; 
6.5. techninės priežiūros darbai neturi bloginti sistemos saugos charakteristikų;
6.6. taikinio mechanizmas turi palaikyti šiuos maitinimo šaltinius: NiCd akumuliatorių, kurio darbinė įtampa yra ne mažesnė kaip 10 V ir ne didesnė kaip 15 V, ir Li-Ion akumuliatorių, kurio darbinė įtampa yra ne mažesnė kaip 12 V ir ne didesnė kaip 17 V;
6.7. turi būti galimybė prijungti ne mažiau kaip du išorinius akumuliatorius;
6.8. sistema turi automatiškai nuleisti siluetą, kai akumuliatoriaus įkrova tampa maža arba akumuliatorius išsikrauna.
7. Nuotolinio valdymo pulto techniniai reikalavimai:
7.1. tinkamas valdyti mūvint pirštines;
7.2. nuotolinio valdymo pultas turi atlaikyti transportavimo kritimo bandymus pagal MIL-STD-810G, Method 516, Procedure IV, Transit Drop;
7.3. pritaikytas įvairiems šaudymo scenarijams;
7.4. matmenys ne daugiau kaip 26 × 20 × 5 cm be antenos;
7.5. svoris ne daugiau kaip 1.5 kg;
7.6. ekrano dydis turi būti ne mažesnis kaip 5 coliai;
7.7. siųstuvo galia ne mažesnė kaip 2 W;
7.8. radijo kanalų skaičius ne mažiau kaip 10;
7.9. ryšio atstumas ne mažesnis kaip 2500 m;
7.10.  pultas turi turėti vidinę bateriją su USB-C PD įkrovikliu;
7.11.  pulto veikimo laikas ne mažesnis kaip 12 val.;
7.12.  apsaugos klasė ne mažesnė kaip IP65;
7.13.  valdymo pultas turi turėti anteną;
7.14.  visos jungtys turi turėti apsauginius dangtelius, kai nėra naudojamos;
7.15.  ekrano apsauga nuo įbrėžimų ir pažeidimų arba grūdintu apsauginiu stiklu.
8. Pataikymų atvaizdavimo reikalavimai:
8.1. nuotolinio valdymo pultas turi rodyti pataikymų skaičių; laiką iki pirmojo pataikymo; laiką iki taikinio neutralizavimo;
8.2. grafiškai atvaizduoti pataikymus ir nepataikymus taikinio silueto atžvilgiu.
9. Šūvio fiksavimo sistemos reikalavimai:
9.1. šūvio fiksavimo sistema turi perduoti pataikymų rezultatus, kalibrą, būseną ir kitą svarbią informaciją į pakeliamo taikinio sistemą;
9.2. registruoti aptiktas kulkas milimetrais;
9.3. pateikti kulkų koordinates X ir Y atskaitos taško atžvilgiu;
9.4. perduoti visus svarbius įspėjimus ir klaidas į pakeliamo taikinio sistemą.
9.5. turėti apsauginius dangtelius visoms jungtims ir angoms;
9.6. būti lengvai pritvirtinama prie pakeliamo taikinio;
9.7. nereikalauti specialių įrankių tvirtinimui;
9.8. sverti ne daugiau kaip 10 kg;
9.9. šūvio fiksavimo sistema turi būti maitinama iš pakeliamo taikinio;
9.10. pilnas funkcionalumas turi būti išlaikomas, kai pakeliamo taikinio išėjimo įtampa sumažėja iki 12 V.

PRIVALOMAS ELEKTRONINIO PAKELIAMO TAIKINIO KOMPLEKTAS

10. Elektroninio pakeliamo taikinio komplekto sudėtis:
10.1.  nuleidžiamų / iškylančių taikinių mechanizmai – 5 vnt.
10.2.  taikinių mechanizmų akumuliatoriai – 10 vnt.
10.3.  taikinių mechanizmų dvigubi akumuliatorių įkrovikliai – 5 vnt.
10.4.  šūvio fiksavimo sistema – 1 vnt.
10.5.  taikinių skydai – 5 vnt. 
10.6.  nuotolinio valdymo pultas – 1 vnt.
10.7.  nuotolinio valdymo pulto įkroviklis – 1vnt.
10.8.  vartotojo ir aptarnavimo instrukcija – 1vnt.

GARANTIJA, PARAMA IR IŠLAIKYMAS

11. Sistemos gamintojas ir pardavėjas turi pateikti produktų vartotojų, aptarnavimo, priežiūros instrukcijas ir rekomendacijas. 
12. Sistemos techninis tarnavimo laikas turi būti ne trumpesnis kaip 15 m.
13. Sistemai turi būti suteikiama bent 24 mėnesių garantija dėl gamintojo broko.

